फर्जी दस्तावेज पर एयरपोर्ट पहुंचे विदेशी युवक को किया गिरफ्तार
नई दिल्ली | फर्जीवीजा पर इंदिरा गांधी अंतरराष्ट्रीय एयरपोर्ट पहुंचे एक विदेशी युवक को गिरफ्तार किया गया है। विंसेंट नामक नाइजीरियन युवक लोगोस से आने वाली फ्लाइट ईटी-687 से आईजीआई एयरपोर्ट के टर्मिनल थ्री पहुंचा था। इमीग्रेशन अधिकारियों ने नाइजीरियन युवक के वीजा पर दर्ज यूसीएफ (यूनिक केस फाइल) नंबर की जांच में पाया कि उक्त वीजा बांग्लादेश मूल की रजिया सुल्ताना के नाम पर दर्ज है। इस वीजा पर अभी तक कोई यात्रा भी नहीं की गई थी। इमीग्रेशन अधिकारियों ने फर्जी वीजा के जरिए देश में दाखिल होने की कोशिश में नाइजीनियन युवक को हिरासत में लेकर आईजीआई एयरपोर्ट पुलिस के हवाले कर दिया। पुलिस ने इसके खिलाफ मामला दर्ज कर गिरफ्तार कर लिया है।
hin_Deva hin_Deva